Isroil banki

thumb|300x300px| Quddusdagi Isroil banki qarorgohi.
Isroil banki Isroilning markaziy bankidir. Bankning bosh ofisi Quddusdagi Kiryat HaMemshala okrugida joylashgan boʻlib, Tel-Avivda filiali faoliyat koʻrsatadi. Hozirgi raisi - Amir Yaron'Karnit Flug named Bank of Israel governor', OCTOBER 20, 2013.

Isroil bankining asosiy maqsadi narx barqarorligi va Isroilda moliya tizimining barqarorligini taʼminlashdir. Shuningdek, regulyator Isroilda pul-kredit siyosatini boshqaradi va amalga oshiradi, valyuta operatsiyalarini amalga oshiradi, bank tizimini nazorat qiladi va tartibga soladi, oltin-valyuta zaxiralari va moliya bozori infratuzilmasi faoliyatiga yordam beradi. Isroil banki oʻz Nizomining 41 va 44-moddalariga koʻra, shekel banknotlari va tangalarini chiqarish boʻyicha mutlaq huquqqa ega.

 Tarixi 
1948-yilda Isroil davlati tashkil etilganda, banknotlarni chiqarish vakolati 1950-yilda Milliy bank (ivritcha: Bank Leumi) nomi bilan qayta tashkil etilgan Angliya-Falastin bankiga berilgan edi. Pul-kredit siyosati va bank nazorati Moliya vazirligining tasarrufida qoldi.

Isroil banki 1954-yil 24-avgustda, mamlakat parlamenti, Knesset Moliya vazirligining valyuta chiqarish va tartibga solish funksiyalarini yangi tashkil etilgan bankka topshiradigan Isroil banki toʻgʻrisidagi qonunini qabul qilganda tashkil etilgan. Valyuta ayirboshlash ustidan nazorat 1978-yilgacha bankka berilmagan. Bank 1985-yilda toʻliq mustaqil boʻlgan va 1992-yildan beri bank oʻzining pul-kredit siyosatini Isroil hukumati tomonidan belgilangan inflyatsion targetlashga erishish uchun boshqaradi - bu bugungi kunda yillik 1 dan 3 foizgacha boʻlgan diapazon narx barqarorligi deb hisoblanadi. Bundan tashqari, bank mamlakatning valyuta zaxiralarini boshqaradi.

2010-yilda Isroil banki IMDning Jahon raqobatbardoshlik yilnomasiga koʻra samarali ishlash boʻyicha markaziy banklar orasida birinchi oʻrinni egalladi'Israel's economy most durable in face of crises', Ynet 05.20.2010.

2010-yil mart oyida Knesset 2010-yil 1-iyundan kuchga kirgan Isroil banki toʻgʻrisidagi qonunning yangi tahririni qabul qildiIsrael Ministry of Foreign Affairs Website. Yangi tahrirdagi qonun bankning maqsadlarini belgilab beradi hamda bankning siyosat vositalari va ularni amalga oshirish usullarini belgilashda mustaqillik beradi. Qonun Isroil bankida asosiy qarorlar qabul qilinadigan doirani oʻzgartirdi. Foiz stavkasi va pul-kredit siyosati boʻyicha qarorlar, umuman olganda, Pul-kredit qoʻmitasi tomonidan qabul qilinadi, boshqaruv qarorlari esa Kuzatuv kengashi tomonidan tasdiqlanadi. Bu Isroil bankini boshqa moliya institutlarining qaror qabul qilish tartiblariga koʻproq moslashtiradi.

 Binosi 
Quddusdagi hozirgi bosh ofisi Arie Sharon va uning oʻgʻli Eldar Sharonning meʼmorchilik idorasi tomonidan ishlab chiqilgan. Ular 1966-yilda loyiha uchun birinchilikni qoʻlga kiritdilar va 1974-yilgacha dizayni ustida ishladilar'Sharon Architects' homepage (in Hebrew). . Bino 1981-yilda ochilgan. Dizayn teskari piramidaga oʻxshaydi va Boston shahar hokimiyati binosidan ilhomlangan. Bino 2015-2018 yillar davomida kapital ta’mirlandi va rekonstruksiya qilindi.

 Raislari 

 Devid Horovitz, 1954-1971 yillar
 Moshe Sanbar, 1971-1976 yillar
 Arnon Gafni, 1976–1981 yillar
 Moshe Mendelbaum, 1982-1986 yillar
 Maykl Bruno, 1986-1991 yillar
 Yakob A. Frenkel, 1991–2000 yillar
 Devid Klein, 2000-2005 yillar
 Stenli Fisher, 2005–2013 yillar
 Karnit Flug, 2013–2018 yillar
 Nadin Bodo-Traytenberg, 2018-yil 14-noyabrdan 24-dekabrgacha rais vazifasini bajaruvchi.
 Amir Yaron, 2018-yildan hozirgacha.

 Yana qarang 

 Shekel

 

 Qoʻshimcha oʻqish uchun 

 Daniel Maman va Zeev Rosenhek. 2011-yil. Isroil Markaziy banki: siyosiy iqtisod, global mantiq va mahalliy aktyorlar, Routledge.

 

 Isroil banki veb-sayti
Turkum:Markaziy banklar
Turkum:Isroil
Turkum:Yaqin Sharq